**Notă Informativă**

**la proiectul hotărârii Guvernului pentru modificarea anexei nr.1 la Hotărîrea Guvernului nr. 1276/2000 cu privire la crearea Unităţii consolidate pentru implementarea**

**şi monitorizarea proiectelor în domeniul energeticii**

|  |
| --- |
|  |
| **1.** Denumirea autorului și, după caz, a participanților la elaborarea proiectului |
| Proiectul hotărârii Guvernului pentru modificarea anexei nr.1 la Hotărîrea Guvernului nr.1276/2000 cu privire la crearea Unităţii consolidate pentru implementarea şi monitorizarea proiectelor în domeniul energeticii a fost elaborat de către Ministerul Energiei (MEn) |
| **2.** Condițiile ce au impus elaborarea proiectului de act normativ și finalitățile urmărite |
| Conform prevederilor pct. 14 din anexa nr. 2 la Hotărîrea Guvernului nr.1276/2000 cu privire la crearea Unităţii consolidate pentru implementarea şi monitorizarea proiectelor în domeniul energeticii (în continuare Unitate), din organele de conducere a Unității face parte, inclusiv, și Comitetul de supraveghere, componența căruia, conform prevederilor pct. 15 se aprobă de către Guvern. Prin urmare, având în vedere că Parlamentul Republicii Moldova, prin Hotărârea nr.29 din 16 februarie 2023, a aprobat Lista ministerelor, care la art.3, pune în sarcina Guvernului ca în termen de 3 luni să reorganizeze structura organelor centrale de specialitate ale administrației publice, conform prevederilor acesteia. Întru executarea prevederilor acestei hotărâri, Guvernul a aprobat Hotărârea nr. 117/2023 cu privire la restructurarea unor organe centrale de specialitate ale administrației publice și modificarea unor hotărâri ale Guvernului. În conformitate cu prevederile hotărârii Guvernului *citate supra*, a fost dispusă reorganizarea Ministerului Infrastructurii și Dezvoltării Regionale prin dezmembrare (separare) și creare a Ministerului Energiei.Astfel, a fost elaborată și aprobată Hotărârea Guvernului nr. 118/2023 cu privire la organizarea și funcționarea Ministerului Energiei. Totodată, conform anexei nr. 5 la Hotărârea Guvernului nr. 118/2023, Ministerul Energiei are calitatea de fondator a Instituției Publice Unitatea Consolidată pentru Implementarea și Monitorizarea Proiectelor în Domeniul Energeticii. Prin urmare, ținând cont de faptul că la moment componența Comitetului de supraveghere a Unității nu corespunde cu structura actuală a Guvernului, influențată de modificările enumerate supra cât și modificările operate anterior la componența Guvernului, a fost elaborat proiectul hotărârii Guvernului pentru modificarea anexei nr.1 la Hotărîrea Guvernului nr.1276/2000 cu privire la crearea Unităţii consolidate pentru implementarea şi monitorizarea proiectelor în domeniul energeticii. |
| **3.** Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene |
|  Proiectul hotărârii de Guvern nu conține norme privind armonizarea legislației naționale cu legislația Uniunii Europene. |
| **4.** Principalele prevederi ale proiectului și evidențierea elementelor noi |
| Proiectul de hotărâre Guvernului prevede modificarea componenței Comitetului de supraveghere al Unităţii consolidate pentru implementarea şi monitorizarea proiectelor în domeniul energeticii stabilită în Anexa nr.1 la Hotărîrea Guvernului nr.1276/2000 cu privire la crearea Unităţii consolidate pentru implementarea şi monitorizarea proiectelor în domeniul energeticii. Astfel, componența Comitetului de supraveghere al Unităţii consolidate pentru implementarea şi monitorizarea proiectelor în domeniul energeticii va fi următoarea:Ministrul Energiei, preşedinte al Comitetului;Secretar de Stat, Ministerul Energiei;Secretar de Stat, Ministerul Finanțelor;Secretar de Stat, Ministerul Infrastructurii și Dezvoltării Regionale;Secretar de Stat, Ministerul Mediului;Consilier al Prim-ministrului;Cancelaria de Stat; Director al Agenţiei Eficienţă Energetică”. |
| **5.** Fundamentarea economico-financiară |
| Aprobarea proiectului nu va necesita cheltuieli financiare și alocarea mijloacelor financiare suplimentare de la bugetul de stat. |
| **6.** Modul de încorporare a actului în cadrul normativ în vigoare |
| Aprobarea proiectului nu va atrage după sine necesitatea ajustării actelor normative ale Parlamentului sau ale Guvernului. |
| **7.** Avizarea și consultarea publică a proiectului |
| Proiectul urmează a fi supus procedurii de examinare și avizare în conformitate cu prevederile Legii nr. 100/2017 privind actele normative.În scopul respectării prevederilor Legii nr. 239/2008 privind transparența în procesul decizional, proiectul urmează a fi publicat pe pagina web oficială a Ministerului (compartimentul *„Transparența”*, directoriul *Transparență decizională”*) și pe portalul guvernamental particip.gov.md.  |
| **8.** Constatările expertizei anticorupție |
|  Proiectul de hotărâre urmează a fi supus expertizei anticorupție, conform art. 35 din Legea nr.100/2017 cu privire la actele normative, iar rezultatele acesteia vor fi incluse în sinteza obiecțiilor și propunerilor la proiect. |
| **9.** Constatările expertizei de compatibilitate |
|  Proiectul hotărârii de Guvern nu conține norme privind armonizarea legislației naționale cu legislația Uniunii Europene. |
| **10.** Constatările expertizei juridice |
|  Proiectul de hotărâre urmează a fi supus expertizei juridice, conform art.37 din Legea nr.100/2017 cu privire la actele normative, iar rezultatele examinării acesteia vor fi reflectate în sinteza obiecțiilor și propunerilor la proiect. |

**Ministru Victor PARLICOV**